recursal/SuperWikiNEXT-32B huggingface dataset:
ο χρόνος κυλάει αμειλικταΤο **πρόβλημα του έτους 2038** είναι ένα πρόβλημα παρόμοιο με το Πρόβλημα του έτους 2000. Το πρόβλημα υπάρχει στις περιπτώσεις στις οποίες για την χρονική σήμανση και τους υπολογισμούς ημερομηνιών χρησιμοποιείται η διαφορά σε δευτερόλεπτα από την 1η Ιανουαρίου 1970 και αυτή η διαφορά αποθηκεύεται σε προσημασμένους ακεραίους 32 μπιτ.

Το πρόβλημα
-----------

Η μεγαλύτερη ημερομηνία που μπορεί να παρασταθεί χρησιμοποιώντας 32 μπιτ προσημασμένους ακεραίους σε συστήματα Unix είναι η 19η Ιανουαρίου 2038, 03:14:07 (231-1 = 2.147.483.647 δευτερόλεπτα μετά την 1η Ιανουαρίου 1970). 
Το πρόβλημα μπορεί να παρουσιαστεί σε ενσωματωμένα συστήματα που χρησιμοποιούν ημερομηνίες είτε για υπολογισμούς είτε για τη λειτουργία τους. Επίσης πολλές δομές δεδομένων στο υπάρχον λογισμικό ή σε υπάρχουσες βάσεις δεδομένων, χρησιμοποιούν προσημασμένους ακεραίους 32 μπιτ για ημερομηνίες.

Λύση
----

Δεν υπάρχει γενική καθολική λύση για το πρόβλημα αυτό, όπως αναφέρει ο Σαργολόγος Φραγκίσκος Αλέξανδρος, μέλος της ομάδας επίλυσης του 2038/20. Η μετατροπή των δομών ή των χρονικών σημάνσεων σε μη προσημασμένους ακεραίους θα επέκτεινε τη διάρκεια ζωής κατά 68 χρόνια στο μέλλον αλλά παράλληλα θα μείωνε τη χρηστικότητά του κατά 68 χρόνια στο παρελθόν καθιστώντας άχρηστες τις ημερομηνίες πριν την 1η Ιανουαρίου του 1970. Η απλή αντικατάσταση των ακεραίων 32 μπιτ με ακεραίους 64 μπιτ θα έχει επιπτώσεις σε συναρτήσεις που περιμένουν τη μορφή της ημερομηνίας σε προσημασμένο 32 μπιτ ακέραιο.

Δεν υπάρχει καθολικά αποδεκτή λύση ούτε για τα συστήματα Digital Video Broadcasting και Advanced Television Systems Committee λόγω του λογισμικού που χρησιμοποιείται στους ήδη εγκατεστημένους δέκτες.

Τα περισσότερα λειτουργικά συστήματα που είναι σχεδιασμένα για χρήση σε υλικό το οποίο χρησιμοποιεί 64 bit, χρησιμοποιούν ήδη χρονοσήμανση 64 bit. Η χρονοσήμανση αυτή έχει μετακινήσει την εμφάνιση του αντίστοιχου προβλήματος κατά περίπου 292 δισεκατομμύρια έτη (στην 4η Δεκεμβρίου του έτους 292.277.026.596), χρόνος που είναι μεγαλύτερος από την εκτιμούμενη ηλικία του σύμπαντος.

Πολλά από αυτά τα λειτουργικά συστήματα χρησιμοποιούν κάποιο μηχανισμό εκτέλεσης προγραμμάτων τα οποία είναι σχεδιασμένα για αρχιτεκτονική 32 μπιτ. Σε αυτά τα προγράμματα το πρόβλημα του 2038 θα συνεχίσει να υπάρχει.

Παραπομπές
----------

1. ↑  «The End of Time». 17 Απριλίου 2010. Ανακτήθηκε στις 19 Μαρτίου 2012.
2. ↑  Diomidis Spinellis (2006). *Code quality: the open source perspective*. Effective software development series in Safari Books Online (illustrated έκδοση). Adobe Press. σελ. 49. ISBN 0-321-16607-8.
Ο **Θέμπα Ν. Μασούκου** (Themba Nhlanganiso Masuku, γεννήθηκε στις 7 Ιουλίου 1950) είναι πολιτικός από το Εσουατίνι, αναπληρωτής πρωθυπουργός από το 2018 και υπηρεσιακός πρωθυπουργός από τις 13 Δεκεμβρίου 2020. Υπηρέτησε ξανά ως αναπληρωτής πρωθυπουργός από το 2008 έως το 2013.

Πρώτα χρόνια
------------

Ο Μασούκου γεννήθηκε στις 7 Ιουλίου 1950. Απέκτησε μεταπτυχιακό τίτλο ειδίκευσης από το Πανεπιστήμιο του Μισούρι.

Σταδιοδρομία
------------

Στη δεκαετία του '90 υπηρέτησε σε διάφορες θέσεις στην κυβέρνηση της τότε Σουαζιλάνδης, μεταξύ των οποίων και ως υπουργός Γεωργίας και Συνεταιρισμών, υπουργός Οικονομικού Προγραμματισμού και Ανάπτυξη και υπουργός Οικονομικών από το 1996 έως το 1998. Εν συνεχεία εργάστηκε στον Οργανισμό Τροφίμων και Γεωργίας των Ηνωμένων Εθνών, ως διευθυντής των γραφείων συνδέσμου στη Γενεύη και αργότερα στη Νέα Υόρκη. Διορίστηκε αναπληρωτής πρωθυπουργός το 2008 από τον βασιλιά Μσουάτι Γ΄ και υπηρέτησε στη θέση έως το 2013, οπότε έγινε περιφερειακός διοικητής της περιφέρειας Σισελουένι.

Ο Μασούκου επέστρεψε στη θέση του αναπληρωτή πρωθυπουργού τον Νοέμβριο του 2018, όταν ανακοίνωσε τη σύνθεση της κυβέρνησής του ο Αμπρόουζ Μαντβούλο Ντλαμίνι.

Μετά τον θάνατο του Μαντβούλο Ντλαμίνι στις 13 Δεκεμβρίου 2020, ανέλαβε υπηρεσιακός πρωθυπουργός ο Μασούκου.

Παραπομπές
----------

1. ↑
2. ↑  «FAO - News Article: Swaziland's new Deputy Prime Minister hails from FAO». *www.fao.org*.
3. ↑  «Swaziland's new Deputy Prime Minister hails from FAO». FAO. 12 Νοεμβρίου 2008. Ανακτήθηκε στις 7 Μαΐου 2013.
4. ↑  «President Ma meets Swaziland Deputy Prime Minister Themba N. Masuku». Office of the President, Republic of China (Taiwan). 28 Απριλίου 2010. Ανακτήθηκε στις 7 Μαΐου 2013.
5. ↑  Prime Minister announces new cabinet
6. ↑  Honourable Chief Ndlaluhlaza Ndwandwe officially sworn in as Minister of Public Works and Transport
Ο ποταμός **Μαιν** (γαλλικά:Maine) είναι ένας γαλλικός ποταμός που διαρρέει το νομό Μαιν-ε-Λουάρ, στην Περιοχή του Λίγηρα. Έχει την ιδιαιτερότητα ότι δεν έχει πηγές. Είναι ένας πλατύς ποταμός, μικρός σε μήκος, μόλις 11,5 χιλιόμετρα. Εκβάλει στον Λίγηρα στο επίπεδο της κοινότητας Μπουσμαίν.

Κάποιοι άλλοι συγγραφείς πιστεύουν, ωστόσο, ότι ο Μαιν δεν είναι ένας ξεχωριστός ποταμός: είναι μόνο η τοπική ονομασία του ποταμού Μαγιέν στο τμήμα του ρου του, βόρεια της κοινότητας Ανζέ έως τις εκβολές του στον Λίγηρα.

Το όνομα του ποταμού προέρχεται από το λατινικό *Meduana.*

Γεωγραφική θέση
---------------

Ο Λίγηρας και οι παραπόταμοί του, ο ποταμός Μαιν ψηλά, αριστερά
Ο ποταμός Μαιν σχηματίζεται από τη συμβολή των ποταμών Μαγιέν και Σαρτ, βόρεια της Ανζέ. Βορειότερα, ο ποταμός Μαγιέν έχει δεχθεί τα ύδατα του Ουντόν και ο ποταμός Σαρτ του Λουάρ. Είναι επομένως ένας σημαντικός ποταμός που εκβάλει στον Λίγηρα, αυξάνοντας σημαντικά τη ροή του ποταμού.

Ο ποταμός, λίγο μετά τη δημιουργία του ρέει μέσα από την πόλη Ανζέ, κάτω από το κάστρο του δουκών του Ανζού που δεσπόζει στον ποταμό με τους 17 πύργους του.

Ο ποταμός Μαιν έδωσε το όνομά του στο νομό Μαιν-ε-Λουάρ, καθώς και στη λίμνη Μαιν, 2 χιλιόμετρα νότια της Ανζέ.

* Ο ποταμός Μαιν
* Το κάστρο της Ανζέ δεσπόζει πάνω στον ποταμό ΜαινΤο κάστρο της Ανζέ δεσπόζει πάνω στον ποταμό Μαιν
* Η γέφυρα Βερντέν, στην ΑνζέΗ γέφυρα Βερντέν, στην Ανζέ
* Η συμβολή των Μαγιέν και Σαρτ, βόρεια της ΑνζέΗ συμβολή των Μαγιέν και Σαρτ, βόρεια της Ανζέ
* Η εκβολή του ποταμού Μαιν στον Λίγηρα στη Μπουσμαίν, ο Λίγηρας παγωμένοςΗ εκβολή του ποταμού Μαιν στον Λίγηρα στη Μπουσμαίν, ο Λίγηρας παγωμένος

Παραπομπές
----------

1. ↑ . «sandre.eaufrance.fr».
2. ↑  *Méthode abrégée et facile pour apprendre la géographie, à Mlle de Crozat*, Paris 1781, page 106 : « Les principales rivières du Maine sont la Sarte qui se jette dans la Mayenne & et la Mayenne dans la Loire. »
Απεικόνιση του Χρυσού Μόσχου, 12ος αιώνας 
Σύμφωνα με την Αγία Γραφή, ο **χρυσός μόσχος** (עֵגֶל הַזָּהָב égel hazaháv) ήταν είδωλο που φτιάχτηκε από τους Ισραηλίτες όταν ο Μωυσής ανέβηκε στο όρος Σινά. Αναφέρεται για πρώτη φορά στο Βιβλίο της Εξόδου

Η λατρεία των ταύρων ήταν κοινή σε πολλούς πολιτισμούς. Στην Αίγυπτο, από όπου οι Ισραηλίτες ξεκίνησαν για τη Γη της Επαγγελίας, ο Άπις, ήταν ταυρόμορφη θεότητα της οποίας τη λατρεία οι Ισραηλίτες αναβίωσαν.

Παραπομπές
----------

1. ↑  Έξοδος 32:4 καὶ ἐδέξατο ἐκ τῶν χειρῶν αὐτῶν καὶ ἔπλασεν αὐτὰ ἐν τῇ γραφίδι καὶ ἐποίησεν αὐτὰ μόσχον χωνευτὸν καὶ εἶπεν· οὗτοι οἱ θεοί σου, Ἰσραήλ, οἵτινες ἀνεβίβασάν σε ἐκ γῆς Αἰγύπτου.
2. ↑  The early Christian *Apostolic Constitutions*, vi. 4 (c. 380), mentions that "the law is the decalogue, which the Lord promulgated to them with an audible voice, before the people made that calf which represented the Egyptian Apis."
Ο Νίκος Τσιακμάς (γεν. 29 Οκτωβρίου 1999) είναι Έλληνας καλαθοσφαιριστής, που αγωνίζεται ως πόιντ γκαρντ για τον Π.Α.Ο.Κ.

Σταδιοδρομία σε συλλόγους
-------------------------

Ξεκίνησε το μπάσκετ σε ηλικία 5 ετών από τις ακαδημίες του Κολοσσού Ρόδου. Έπειτα επέστρεψε στο Βόλο και συμμετείχε στο πρόγραμμα των ακαδημιών της Νίκης Βόλου, προτού εγκατασταθεί μόνιμα στην Πάτρα το 2008.

Για 8 χρόνια ήταν στον Έσπερο Πατρών, στη συνέχεια αγωνίστηκε στην εφηβική ομάδα του Προμηθέα, ενώ τα τρία τελευταία χρόνια αγωνίστηκε στον Απόλλωνα Πατρών.

Είχε σημαντική συμβολή στην άνοδο της ιστορικής ομάδας της Πάτρας στην Α1 (με 8,8 πόντους, 2,5 ασσίστ και 37,3% στα τρίποντα τη σεζόν 2020-21).

Τη σεζόν 2022-2023 συμφώνησε να αγωνιστεί στην ομάδα του ΠΑΟΚ.

Ολοκλήρωσε τις σπουδές του ως φοιτητής στη Νομική Σχολή του Πανεπιστημίου Νεάπολης Πάφου και αναμένεται να ορκιστεί τον προσεχή Σεπτέμβριο.

Τίτλοι-Διακρίσεις
-----------------

Απόλλων Πατρών

* Πρωτάθλημα Α2 Εθνικής: (2021)

Παραπομπές
----------

1. 
2. 
3. 
4. 
5.
Ο **Φλοριάνο Βιέϊρα Πεϊσότο** (πορτογαλικά: *Floriano Vieira Peixoto*) ήταν Βραζιλιάνος στρατιωτικός και πολιτικός, που κατέλαβε τη θέση του προέδρου και του αντιπροέδρου της Βραζιλίας. Γεννήθηκε στις 30 Απριλίου 1839 στο Μασεϊό της πολιτείας Αλαγκόας και απεβίωσε σε ηλικία 56 ετών στις 29 Ιουλίου 1895 στο Μπάρα Μάνσα του Ρίο ντε Τζανέιρο.

Ο Φλοριάνο Πεϊσότο υπηρετούσε ως στρατάρχης του Βραζιλιανικού Στρατού όταν εξελέγη αντιπρόεδρος της χώρας τον Φεβρουάριο του 1891. Αργότερα, τον Νοέμβριο του 1891, ανέλαβε την προεδρία μετά την παραίτηση του προέδρου, στρατάρχη Ντεοντόρο ντα Φονσέκα. Ο Πεϊσότο ανέλαβε την προεδρία σε μια δύσκολη περίοδο, όταν η χώρα βρισκόταν εν μέσω μιας γενικής πολιτικής και οικονομικής κρίσης που είχε επιδεινωθεί από τις επιπτώσεις της κατάρρευσης της οικονομικής φούσκας του Ενσιλιαμέντο.

Δρώντας ως σκληρός δικτάτορας, ο Φλοριάνο Πεϊσότο νίκησε την εξέγερση των αξιωματικών του ναυτικού εναντίον του το 1893-1894 και ένα αντάρτικο στρατιωτικό κίνημα στις Πολιτείες Ρίο Γκράντε ντο Σουλ και Σάντα Καταρίνα την ίδια περίοδο. Η κυβέρνησή του χαρακτηρίστηκε από τον αυξημένο συγκεντρωτισμό εξουσίας και εθνικισμό.

Συχνά αναφέρεται ως «Παγιωτής της Δημοκρατίας» ή «σιδηρός στρατάρχης». Έφυγε από την προεδρία στις 15 Νοεμβρίου 1894. Παρά τον αντιδημοκρατισμό του, ήταν υπεύθυνος για την εδραίωση της νέας δημοκρατικής κυβέρνησης.

Το Ντεστέρο, πρωτεύουσα της πολιτείας Σάντα Καταρίνα, μετονομάστηκε σε Φλοριανόπολις ως αναγνώριση για τη συμμετοχή του στην Ομοσπονδιακή Επανάσταση του 1894.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
Η ξαφνική **κακοκαιρία στη Χαλκιδική** στις 10 Ιουλίου 2019 εκδηλώθηκε ως μέρος ενός ευρύτερου συστήματος το οποίο επηρέασε τη βόρεια Ελλάδα.

Ανάλυση
-------

Το φαινόμενο στη Χαλκιδική ήταν μια τοπική καταιγίδα - υπερκύτταρο που χτύπησε λίγο μετά τις 21:30 και όταν είχε μόλις νυχτώσει, εντελώς ξαφνικά, ως ένα ακραίο μπουρίνι, στο οποίο συνέβη μια απότομη αύξηση της ταχύτητας του ανέμου στα (αναλόγως με το σημείο) 10 ή 11 Μποφόρ μέσα σε λίγα μόλις δευτερόλεπτα! Χαρακτηριστικό είναι ότι περιγράφηκε από όσους είδαν το φαινόμενο ότι «ενώ είχε άπνοια, πρώτα άρχισε να φυσάει ένα αεράκι και τότε, ξαφνικά, ήρθε από το πουθενά, μέσα στο σκοτάδι, κυριολεκτικά σε μια στιγμή». Μάλιστα σε αρκετά σημεία οι στιγμιαίες ριπές του ανέμου έφθασαν τα 132 χιλιόμετρα την ώρα, δηλαδή τα 12 Μποφόρ, τον μέγιστο βαθμό στην κλίμακα. Επίσης και η οριζόντια διάμετρος της λεγόμενης «υπερκυτταρικής» καταιγίδας ήταν εξαιρετικά μεγάλη, στα 160 χιλιόμετρα, ενώ οι κορυφές των νεφών ξεπέρασαν τα 13 χιλιόμετρα ύψος, φτάνοντας δηλαδή στον πυθμένα της Στρατόσφαιρας, και υπήρξε σημαντική κεραυνική δραστηριότητα, ενώ παράλληλα παρατηρήθηκε ασυνήθιστα απότομη πτώση της θερμοκρασίας, που έφθασε τους 7 βαθμούς Κελσίου μέσα σε μόλις 10 λεπτά.

Απολογισμός
-----------

Προκάλεσε 7 νεκρούς (6 ξένους τουρίστες και έναν Έλληνα ψαρά), ανάμεσά τους ένα αγόρι 2 ετών. Καταγράφηκαν επίσης περισσότεροι από 100 τραυματίες. Όλοι οι θάνατοι και οι τραυματισμοί προκλήθηκαν λόγω της ξαφνικής εξοντωτικής ταχύτητας των ανέμων και κυρίως από πτώσεις δέντρων, καταρρεύσεις υποστέγων εστιατορίων (κάποιοι τραυματισμοί και από πτώσεις άλλων αντικειμένων) και από πολλαπλή ανατροπή ενός αυτοκινούμενου τροχόσπιτου, το οποίο όμως ενδέχεται να επλήγη από σίφωνα. Γενικότερα, επίσης, σύμφωνα με τις αναλύσεις των καταστροφών από τους μετεωρολόγους, ενδέχεται να υπήρξαν και κάποιοι σίφωνες.

Εκτός του ανθρώπινου απολογισμού, επίσης αποκολλήθηκαν στέγες κατοικιών και υπόστεγα καταστημάτων κατέρρευσαν, αυτοκίνητα καταστράφηκαν, πινακίδες ξηλώθηκαν, κολώνες φωτισμού έπεσαν και δέντρα ξεριζώθηκαν. Η Πυροσβεστική Υπηρεσία συμμετείχε σε διασώσεις ατόμων, αντλήσεις υδάτων και κοπές δένδρων. Συνολικά δέχθηκε πάνω από 600 κλήσεις και επενέβη σε 235 συμβάντα, σύμφωνα με όσα ανακοινώθηκαν.

Δείτε επίσης
------------

* Κλίμακα Μποφόρ
* Υπερκύτταρο
* Σίφωνας

Παραπομπές
----------

1. ↑  «Φονική κακοκαιρία στη Χαλκιδική-7 νεκροί, 108 τραυματίες-Η κινητοποίηση (video)». ΕΡΤ. 11 Ιουλίου 2019.. Ανακτήθηκε στις 11 Ιουλίου 2019.

Εξωτερικοί σύνδεσμοι
--------------------

* Ανάλυση της κακοκαιρίας από την ΕΜΥ.
* Ανάλυση των φάσεων της κακοκαιρίας από τον μετεωρολόγο Θοδωρή Κολυδά.
* Meteo.gr: Μετεωρολογικά στοιχεία της υπερκυτταρικής καταιγίδας στη Χαλκιδική.
* www.lawandorder.gr/ Ανάλυση της υπερκυτταρικής καταιγίδας στη Χαλκιδική, με στοιχεία από το meteo.gr
Οι Εκδόσεις **Jean-Claude Lattès** (γαλλικά: *Éditions Jean-Claude Lattès*‎), με μορφοποίηση επωνυμίας **JC Lattès**, είναι γαλλικός εκδοτικός οίκος που ανήκει στον όμιλο Hachette Livre και έχει την έδρα στο Παρίσι.

Ιστορία
-------

Οι εκδόσεις ιδρύθηκαν το 1968 με τίτλο **Édition Spéciale** από τους Ζαν-Κλωντ Λατές και Ζακ Λανζμάν. Ο Λατές ανέλαβε εξ ολοκλήρου τον εκδοτικό οίκο το 1972, τον μετονόμασε σε *Éditions Jean-Claude Lattès* και τον λειτούργησε μέχρι το 1981. Οι εκδόσεις Λατές διαθέτουν προς το παρόν έναν κατάλογο με περισσότερους από 1000 τίτλους. Οι μεγαλύτερες επιτυχίες του περιλαμβάνουν :

* Μια τσάντα με μπίλιες του Ζοζέφ Ζοφό
* Ο βραδινός άνεμος του Ζαν ντ'Ορμεσόν
* Ο μεγιστάνας της Ειρήνης Φρέιν
* Ο Λέων ο Αφρικανός του Αμίν Μααλούφ
* Πενήντα αποχρώσεις του γκρι της Ε. Λ. Τζέιμς
* Τα κόκκινα μαντήλια
* Οι αξιωματικοί
* Γκέισα

Ο εκδοτικός οίκος Lattès έχει κυκλοφορήσει βιβλία γενικού ενδιαφέροντος Γάλλων και ξένων συγγραφέων, συμπεριλαμβανομένων βιβλίων φαντασίας και μη φαντασίας. Μεταξύ των συγγραφέων του ανήκουν οι Σκοτ Τούροου, Ντιν Κουντζ, Τζέιμς Πάτερσον, Ζαν-Φρανσουά Παρό, Ζαν ντ' Αϊγιόν, Άκε Έντουαρντσον, Λαρς Κρίστενσεν Saabye και Κάριν Φόσουμ.

Έργα
----

Μερικές από τις εμπορικές επιτυχίες της εταιρείας είναι η ανακάλυψη του Νταν Μπράουν, συγγραφέα των :

* Κώδικας Ντα Βίντσι
* Άγγελοι και δαίμονες
* Αρκτική παγίδα
* Ψηφιακό οχυρό

Σημαντικά έργα στην γαλλική γλώσα
---------------------------------

* *Μια τσάντα με μπίλιες του Τζόζεφ Τζόφο*
* *Ο Λέων ο Αφρικανός του Αμίν Μααλούφ*
* *Ο Κώδικας Ντα Βίντσι*

Παραπομπές
----------

1. ↑  «Loading...». *hachettepro.b2clogin.com*. Ανακτήθηκε στις 3 Σεπτεμβρίου 2022.
2. ↑  «EDITIONS JEAN CLAUDE LATTES (PARIS 6) Chiffre d'affaires, résultat, bilans sur SOCIETE.COM - 682028659». *www.societe.com*. Ανακτήθηκε στις 2 Σεπτεμβρίου 2022.
3. ↑  «Qui sommes-nous ? | Editions JC Lattès». *web.archive.org*. 24 Ιανουαρίου 2013. Αρχειοθετήθηκε από το πρωτότυπο στις 24 Ιανουαρίου 2013. Ανακτήθηκε στις 3 Σεπτεμβρίου 2022. CS1 maint: Unfit url (link)

Εξωτερικοί σύνδεσμοι
--------------------

* JC Lattès επίσημη ιστοσελίδα
* "Ποιοι είμαστε?". JC Lattès

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149075754
* **ΕΒΕ**: 184132
* LCCN: n81142915
* ISNI: 0000 0001 2181 7499

 |

 |
Ο επίσκοπος Βρεσθένης **Θεοδώρητος** (1787 - 23 Απριλίου 1843) ήταν Έλληνας ιερωμένος και αγωνιστής του 1821.

Βιογραφικά στοιχεία
-------------------

Γεννήθηκε στη Νεμνίτσα (σημ. Μεθύδριο) της Αρκαδίας. Ήταν αφιλοκερδής και άκρως πατριωτικός. Διετέλεσε επίσκοπος στην επισκοπή Βρεσθένης με έδρα τα Βρέσθενα της Λακωνίας. Υπήρξε από τους πρώτους μυηθέντες στην Φιλική Εταιρεία και αναδείχθηκε σε έναν από τους σπουδαιότερους παράγοντες της Ελληνικής Επαναστάσεως. Πολέμησε στο Βαλτέτσι, στη Βέρβαινα και στα Δολιανά. Στα Βέρβαινα από τα τέλη Μαρτίου 1821 είχε στηθεί το πρώτο σταθερό Ελληνικό στρατόπεδο το οποίο ήταν και το κέντρο εφοδιασμού των επαναστατικών δυνάμεων. Εκεί ο Θεοδώρητος μαζί με τον Κρεββατά, τον επίσκοπο Έλους Άνθιμο και τον Μαλτζίνης (Μέλισσα-Μαλτσίνα Λακωνίας) Ιωακείμ είχαν ηγετικό ρόλο. Όπως γράφει ο Νικηταράς "*δεσποτάδες στα Βέρβενα εδιοικούσανε*". Ο Κολοκοτρώνης σε μια επιστολή του προς τον Θεοδώρητο τον προσφωνεί "καπετάν δεσπότη". Επίσης αναφέρεται ότι αντί για ράσα φορούσε φουστανέλλα, όπως και ο Παπαφλέσσας και ο Έλους Άνθιμος.
  

Ένα περιστατικό από την παρουσία του Θεοδώρητου στις μάχες αναφέρει ο Αμβρόσιος Φραντζής σχετικά με τη μάχη Βερβένων-Δολιανών της 18 Μαΐου 1821. Σε κάποια κρίσιμη φάση της μάχης οι Τούρκοι είχαν καταλάβει ένα σημαντικό ύψωμα όπου έστησαν την ημισέληνο και έβαλλαν κατά των Ελλήνων. Τότε δύο Έλληνες παρουσιάστηκαν στους αρχηγούς του στρατοπέδου και υποσχέθηκαν να φονεύσουν τον Τούρκο σημαιοφόρο, ζητώντας για αντάλλαγμα φυσέκια και την ευχή του επισκόπου Βρεσθένης. Πράγματι, σκότωσαν τον σημαιοφόρο και τον βοηθό του, έριξαν την Τουρκική σημαία και έστησαν την Ελληνική. Οι προληπτικοί Τούρκοι οπισθοχώρησαν και έχασαν τη μάχη.

Μετά την άλωση της Τριπολιτσάς ακολούθησε πολιτική σταδιοδρομία. Διετέλεσε πρόεδρος της Πελοποννησιακής Γερουσίας, αντιπρόεδρος της Β' Εθνοσυνελεύσεως στο Άστρος και αντιπρόεδρος του Βουλευτικού, μέχρι τον θάνατό του.

Απεβίωσε στις 23 Απριλίου 1843, εγκαταλελειμμένος στη Μονή Πετράκη των Αθηνών.

Παραπομπές
----------

1. ↑  Τα Βρέσθενα, Επισκοπή Βρεσθένης, ανάκτηση 31-1-2015.
2. ↑  Σπηλιώτης Ευστάθιος, Μητροπολίτης Μονεμβασίας και Σπάρτης, *Απόπειρα σκιαγραφήσεως του Βρεσθένης Θεοδωρήτου*, Πελοποννησιακά, Παράρτημα 13, Αθήνα 1987-1988, σελ. 30, 31.

Πηγές
-----

* Φώτιος Χρυσανθόπουλος, επιμ. (1888). *Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως*. Αθήνα: Σταύρος Ανδρόπουλος, Τυπογραφείο Π. Δ. Σακελλαρίου. Ανακτήθηκε στις 10 Απριλίου 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 100411
* **AA**: 135701

 |

 |
Ο **Κώστας Καλησπέρας** ήταν Κύπριος ποδοσφαιριστής. Αγωνιζόταν στην θέση του τερματοφύλακα. Αγωνίστηκε στον Ολυμπιακό Λευκωσίας και στον Τραστ.

Αποτέλεσε τον πρώτο τερματοφύλακα του Ολυμπιακού Λευκωσίας, του οποίου ήταν και ιδρυτικό μέλος. Την περίοδο 1934-35 ήταν ο βασικός τερματοφύλακας του Τραστ, ο οποίος είχε κατακτήσει το πρώτο παγκύπριο πρωτάθλημα και το πρώτο κύπελλο Κύπρου. Θεωρείται ένας από τους κορυφαίους και ικανότερους τερματοφύλακες στη δεκαετία του '30 στην Κύπρο.

Ο Καλησπέρας είχε ενεργό συμμετοχή στην ίδρυση τριών σωματείων της Λευκωσίας. Ήταν ιδρυτικό μέλος του Ολυμπιακού το 1931, του Ορφέα το Μάιο του 1948 και της Ομόνοιας τον Ιούνιο του 1948.

Εκτός από ποδοσφαιριστής ήταν και κτηματολογικός υπάλληλος αλλά και εργολάβος. Τα «φώτα Καλησπέρα», γνωστά φώτα τροχαίας στη Λευκωσία, σημείο αναφοράς στην πόλη, πήραν το όνομά τους από τον Κώστα Καλησπέρα.

Τίτλοι
------

Ως ποδοσφαιριστής του Τραστ:

* Πρωτάθλημα Κύπρου (1): 1934-35
* Κύπελλο Κύπρου (1): 1934-35

Παραπομπές
----------

1. 1 2  «Κώστας Καλησπέρας, ο πρώτος ντιβέλοπερ». 12 Οκτωβρίου 2015. Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 11 Αυγούστου 2016.
2. 1 2 3 4 5  Μελετίου 2011, σελ. 58
3. 1 2  «Ιστορία». Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 11 Αυγούστου 2016.

Βιβλιογραφία
------------

* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. σελ. 58. ISBN 978-9963-688-87-6.
Το λογότυπο της Αγγλικής Φρικιπαίδειας.
Η **Φρικηπαίδεια** (γνωστή ως Uncyclopedia διεθνώς, γνωστή στα ελληνικά και με την ονομασία *Ανεγκυκλοπαίδεια*) είναι ένας ιστότοπος βασισμένος στο λογισμικό MediaWiki. Αποτελεί παρωδία της Βικιπαίδειας, με την έννοια ότι ο καθένας μπορεί να διαβάσει και να γράψει άρθρα για κάθε θέμα, όπως και στη Βικιπαίδεια. Ωστόσο, τα άρθρα αυτά δεν περιέχουν εγκυκλοπαιδική γνώση, αντιθέτως σατιρίζουν το θέμα τους προσφέροντας ανακριβείς πληροφορίες, με λογοπαίγνια, περιγραφή παράλογων καταστάσεων κ.τ.λ.

Η Uncyclopedia αποτελείται από ένα κύκλο «αδελφικών» εγχειρημάτων σε περισσότερες από 75 γλώσσες, με μεγαλύτερο αντιπρόσωπο την αγγλική Uncyclopedia. Η Φρικηπαίδεια διατίθεται κάτω από την άδεια *Creative Commons by-nc-sa* ενώ οι περισσότεροι συγγενείς ιστότοποι χρησιμοποιούν την άδεια GFDL.

Ιστορία
-------

Η αγγλική Uncyclopedia ιδρύθηκε τον Ιανουάριο 2005 από τον *Τζόναθαν Χουάνγκ*, αφού πολλοί χρήστες της αγγλικής Βικιπαίδειας δήλωσαν την επιθυμία τους για Wiki παρωδία της Βικιπαίδειας. Σύντομα η Uncyclopedia αναπτύχθηκε σε τέτοιο βαθμό που ο *Χουάνγκ* αποφάσισε το Μάιο 2005 ο ιστοχώρος να φιλοξενηθεί στην Wikia.

Ο ελληνικός ιστότοπος ιδρύθηκε στις 29 Φεβρουαρίου 2006 υπό την ονομασία **Ανεγκυκλοπαίδεια** από μερικούς χρήστες της Βικιπαίδειας, με πρόταση του *χρήστη Dada*. Στις 20 Σεπτεμβρίου του 2006, κατόπιν ψηφοφοριών και αίτηση στην Wikia επί του αποτελέσματός τους, η Ανεγκυκλοπαίδεια μετονομάστηκε σε **Φρικηπαίδεια**. Αυτή τη στιγμή διαθέτει περισσότερα από 3.000 άρθρα και 2.000 εγγεγραμμένους χρήστες.

Η αγγλική Ανεγκυκλοπαίδεια (αγγλικά: Uncyclopedia) φιλοξενούταν στη Wikia και είχε σχεδιαστεί η διαγραφή της σελίδας λόγω ανησυχιών από το προσωπικό της Wikia για προσβλητικό περιεχόμενο και έκλεισε στις 14 Μαΐου του 2019. Ως αποτέλεσμα, όλες οι εκδόσεις της Ανεγκυκλοπαίδειας (συμπεριλαμβανομένης της ελληνόγλωσσης Φρικηπαίδειας), μετακινήθηκαν σε ανεξάρτητες σελίδες από την κοινότητα.

Εξωτερικοί σύνδεσμοι
--------------------

* Αρχική σελίδα της αγγλικής Uncyclopedia
* Αρχική σελίδα της ελληνικής Φρικηπαίδειας
* Άρθρο της Φρικηπαίδειας για την Βικιπαίδεια
* Η σελίδα της Φρικηπαίδειας για τον εαυτό της
* Τι δεν είναι η Φρικηπαίδεια

Παραπομπές
----------

1. ↑  «A message from Fandom». Uncyclopedia (Wikia). Αρχειοθετήθηκε από το πρωτότυπο στις Φεβρουαρίου 28, 2019. Ανακτήθηκε στις Φεβρουαρίου 27, 2019. ... So we are looking again at Uncyc’s content, and have decided that it’s not the sort of thing that we want to host anymore.
Η **χωροδεσποτεία**  υπήρξε ευρωπαικό μεσαιωνικό πολιτικό και κοινωνικό-οικονομικό σύστημα, σύμφωνα με το οποίο γινόταν η οργάνωση και διοίκηση των κτημάτων του κλήρου και των αριστοκρατών. Αυτό το σύστημα διακυβέρνησης βρήκε άνθηση τόσο στην Ευρώπη, όσο και σε διάφορα μέρη της Βυζαντινής Αυτοκρατορίας, της Ιαπωνίας και αλλού κάτω από διαφορετικές ονομασίες και σε διαφορετικές χρονικές περιόδους. Αποτέλεσε πρόδρομο του φεουδαρχικού συστήματος στην Ευρώπη. Η κυριαρχία των μεγαλογαιοκτημόνων ήταν μια απαραίτητη συνθήκη εκείνη την εποχή των διαρκών αναταραχών και των συνεχών βαρβαρικών επιδρομών κατά τον 5ο και 6ο αιώνα. Ήταν ο μόνος τρόπος προστασίας της γης και των ανθρώπων εκείνης της εποχής.

Έπαυλη χωροδεσπότη

Τρόπος λειτουργίας των κοινωνιών
--------------------------------

Σε αυτό το σύστημα οι κατώτερες κοινωνικά ομάδες των κτημάτων, οι οποίοι ήταν δούλοι, κυρίως εργάτες και χειρώνακτες που ζούσαν γύρω από την κυρίως έπαυλη του άρχοντά τους, συγκροτώντας έτσι μια αγροτική συνοικία. Αυτοί οι εργάτες δούλευαν αποκλειστικά για τον ιδιοκτήτη της έπαυλης, ο οποίος τους προσέφερε προστασία και μερικές φορές το δικαίωμα να δουλεύουν ξεχωριστά κομμάτια γης για την κάλυψη δικών τους αναγκών. Το κέντρο κάθε χωροδεσποτικής κοινωνίας ήταν η προσωπική κατοικία του ιδιοκτήτη της συνοικίας, όπου και γινόταν συναντήσεις για θέματα κανόνων, διασκέδασης και διοίκησης. Οι κανονισμοί και τα έθιμα κάθε συνοικίας διέφεραν μεταξύ τους. Ο συνήθης δούλος δεν είχε καμία ελπίδα για οικονομική ανέλιξη, αφού ο άρχοντας είχε άμεση κυριαρχία και η εκμετάλλευση ήταν μονομερής για τους δούλους. Επιπλέον, υπήρχαν διαφορές μεταξύ όμορων δούλων σχετικά με τα καθήκοντά τους ακόμα και στην ίδια συνοικία, δεν είχαν όλοι τα ίδια προνόμια και τις ίδιες υποχρεώσεις, όλα αυτά καθοριζόταν αποκλειστικά από τον άρχοντα κάθε έπαυλης.

Διαφορά με την φεουδαρχία.
--------------------------

Υπάρχει συχνή ταύτιση χωροδεσποτείας και φεουδαρχίας, ωστόσο δεν μιλάμε για την ίδια περίσταση. Είναι δυο διαφορετικά συστήματα διοίκησης στην Μεσαιωνική Ευρώπη.

| Χωροδεσποτεία |  | Φεουδαρχία |
| --- | --- | --- |
| Τρόπος διαχείρησης της γης |  | Τρόπος ανταλλαγής της γης για στρατιωτικούς σκοπούς |
| Απασχολούσε τους κοινούς ανθρώπους της εποχής (δούλους) 
που δούλευαν για την γη.  |  | Κοινωνικό σύστημα με βάση στις σχέσεις Φεουδαρχών αριστοκρατών και υποτελών εργατών. Με μηδενική αμοιβή και όροι υποτέλειας χαρακτήριζαν τους εργάτες. |

Παραπομπές
----------

1. ↑  «Manorialism | Definition & Characteristics | Britannica». *www.britannica.com* (στα Αγγλικά). Ανακτήθηκε στις 10 Απριλίου 2023.
2. ↑  Raftis, J. A. (1996). *Peasant economic development within the English manorial system*. Stroud, Gloucestershire [England]: Sutton Pub. ISBN 978-0-7735-6599-9. 767671438.

Εξωτερικοί σύνδεσμοι
--------------------

* 
*
Ο **λιμός του 1921-22** που ξέσπασε στην Ταταρία (Ταταρστάν) ήταν αιτία θανάτου πάνω από δύο εκατομμύρια ανθρώπων. 

Ο λιμός έγινε αισθητός το φθινόπωρο του 1921. Για την αντιμετώπισή του συστήθηκε η επιτροπή *Τατπομγκόλ*. Τον Αύγουστο του επόμενου έτους διατέθηκε δάνειο και έγινε εισαγωγή μεγάλων ποσοτήτων τροφίμων και σπόρου, ενώ έγινε εκκένωση 210.000 πληθυσμού, κυρίως παιδιών προς την κεντρική Ασία, Λευκορωσία και Σιβηρία. Η Σοβιετική κυβέρνηση προσκάλεσε διεθνείς οργανισμούς που οργάνωσαν παντού συσσίτια για τον επισιτισμό πάνω από 1.600.000 πεινασμένων. Στο λιμό αφανίστηκαν τετρακόσιες με εξακόσιες χιλιάδες ανθρώπων, και 86.000 αγροτικές επιχειρήσεις. Μετά το λιμό η κυβέρνηση της Ταταρίας παραιτήθηκε.
Η **επιχειρηματική στατιστική** είναι η επιστήμη που ασχολείται με την λήψη ορθών αποφάσεων και την αντιμετώπιση της αβεβαιότητας, η οποία χρησιμοποιείται σε πολλούς τομείς όπως: χρηματοοικονομική ανάλυση, οικονομετρία, ελεγκτική, παραγωγή και λειτουργίες συμπεριλαμβανομένων της βελτίωσης των υπηρεσιών και έρευνα μάρκετινγκ".

Οι πηγές αυτές διαθέτουν τακτική επαναλαμβανόμενη δημοσίευση της σειράς δεδομένων. Αυτό καθιστά το θέμα των χρονοσειρών ιδιαίτερα σημαντικό για την επιχειρηματική στατιστική. Επίσης, είναι ένας κλάδος της εφαρμοσμένης στατιστικής, ο οποίος χρησιμεύει κυρίως για δεδομένα που συλλέγονται ως υποπροϊόν της επιχειρηματικής δραστηριότητας ή από κυβερνητικές υπηρεσίες. Παρέχει γνώσεις και δεξιότητες για να ερμηνευθούν και να χρησιμοποιούν στατιστικές τεχνικές σε μια ποικιλία επιχειρηματικών εφαρμογών.

Ένα τυπικό μάθημα επιχειρηματικής στατιστικής θα χρησιμεύσει περισσότερο σε στελέχη μεγάλων υπηρεσιών, καλύπτοντας τα παρακάτω: στατιστική μελέτη, περιγραφική στατιστική (συλλογή, περιγραφή, ανάλυση και σύνοψη δεδομένων), πιθανότητα, διωνυμική και κανονική κατανομή, δοκιμή υποθέσεων και διαστημάτων εμπιστοσύνης, γραμμική παλινδρόμηση και συσχέτιση.

Παραπομπές
----------

1. ↑  • 
*Journal of Business & Economic Statistics*, Aims and Scope.[*νεκρός σύνδεσμος*]  
  
  • "*Journal of Business & Economic Statistics*, American Statistical Association." Αρχειοθετήθηκε 2013-03-06 στο Archive-It
2. ↑  • E. Pekoz, *The Manager's Guide to Statistics*,  Αρχειοθετήθηκε 2019-07-19 στο Wayback Machine. 2012.

Βιβλιογραφία
------------

* Morien, D. (2007) *Business Statistics*, Thomson Learning Nelson. (ISBN 978-0-17-013147-6)
* Wegner, T. (2010). *Applied Business Statistics: Methods and Excel-Based Applications,* Juta Academic. (ISBN 0702172863)
Η **Κέλι Μάντισον** είναι Αμερικανίδα ηθοποιός ερωτικών ταινιών, σκηνοθέτρια και παραγωγός.

Βιογραφικά στοιχεία
-------------------

Γεννήθηκε στις 26 Αυγούστου 1967 στο Νιούπορτ Μπιτς της Καλιφόρνια. Ο πατέρας της ήταν ηθοποιός και στάντμαν, η μητέρα της λογίστρια. Το 1999 γνωρίστηκε με τον Ράιαν Μάντισον, τον οποίο αγρότερα παντρεύτηκε. Άρχισε να υποδύεται ερωτικούς ρόλους το 2001. Έγινε γνωστή με την σειρά *«Pornfidelity»*, στην οποία προσκαλούνται νεαρές ηθοποιοί για να συμμετάσχουν αυθόρμητα σε ομαδικό σεξ «τριάδα», στο οποίο, εκτός από την καλεσμένη έπαιρναν μέρος η Κέλι και ο Ράιαν Μάντισον. Διανέμει τις ταινίες της μέσω της ιστοσελίδας της και διατηρεί την εταιρεία παραγωγής «*413 Productions*». Έχει λάβει μέρος σε 89 ταινίες και έχει σκηνοθετήσει άλλες 34. Το 2011 τιμήθηκε με το βραβείο AVN Award στην κατηγορία καλύτερης σταρ του διαδικτύου (Best Web Star) και προτάθηκε για άλλα τέσσερα βραβεία.

Βραβεύσεις
----------

* 2011: AVN Award - Best Web Star

Παραπομπές
----------

1. ↑  *GeneaStar*. wilmertone.
2. ↑  Ανακτήθηκε στις 14  Ιουνίου 2019.
3. ↑  "Interview mit Kelly Madison" Αρχειοθετήθηκε 2008-05-28 στο Wayback Machine. Συνέντευξη με την Κέλι Μάντισον στο bizarremag.com, Ιούνιος 2006
4. ↑  AVN Announces the Winners of the 2011 AVN Awards
5. ↑  AVN Award 2011 Winners
6. ↑  «Kelly Madison Wins Best Web Star in 2011 AVN Awards». Αρχειοθετήθηκε από το πρωτότυπο στις 22 Δεκεμβρίου 2015. Ανακτήθηκε στις 8 Αυγούστου 2011.

Εξωτερικοί σύνδεσμοι
--------------------

* παρουσίαση στο iafd
Ο **Σαΐντ Χαμάμι** (στην αραβική γλώσσα: سعيد حمّامي) ήταν Παλαιστίνιος πολιτικός και εκπρόσωπος της Οργάνωσης για την Απελευθέρωση της Παλαιστίνης στο Λονδίνο, από το 1973 μέχρι το 1978. Ήταν γνωστός ως μετριοπαθής πολιτικός καθώς υποστήριζε τη δημιουργία δύο κρατών ως λύση για το Παλαιστινιακό ζήτημα και ήταν αντίθετος με τις τρομοκρατικές ενέργειες ως μέσο για την προώθηση του παλαιστινιακού αγώνα.

Δολοφονήθηκε στο Λονδίνο, στις 4 Ιανουαρίου 1978, πιθανόν από μέλος της Οργάνωσης του Αμπού Νιντάλ.

Βιογραφικό
----------

Ο Σαΐντ Χαμάμι γεννήθηκε στη Γιάφα το 1941. Όταν ξέσπασε ο Αραβο-ισραηλινός πόλεμος του 1948 έφυγε με την οικογένειά του από την Παλαιστίνη και κατέληξε στην Ιορδανία. Αργότερα πήγε στη Δαμασκό όπου σπούδασε αγγλική λογοτεχνία και στη συνέχεια εργάστηκε ως δημοσιογράφος και ως δάσκαλος. Το 1967 εντάχθηκε στη Φατάχ και το 1969 εκλέχτηκε στο Παλαιστινιακό Εθνικό Συμβούλιο. Τοποθετήθηκε από τον Γιασέρ Αραφάτ διπλωματικός αντιπρόσωπος της ΟΑΠ στο Λονδίνο, το 1973. Από τη θέση αυτή άρχισε να προωθεί την λύση των δύο κρατών στο ζήτημα της Παλαιστίνης. Στο Λονδίνο είχε επαφές με Βρετανούς πολιτικούς και δημοσιογράφους και με Ισραηλινούς ακτιβιστές υπέρ της ειρήνης, μεταξύ των οποίων ήταν ο Uri Avnery.

Ο Χαμάμι δολοφονήθηκε στο γραφείο του στο Λονδίνο, στις 4 Ιανουαρίου 1978. Ο δράστης της δολοφονίας, που πιστεύεται ότι ανήκε στην Οργάνωση του Αμπού Νιντάλ, δεν συνελήφθη ποτέ. Η κηδεία του Χαμάμι έγινε στις 8 Ιανουαρίου, στη Βηρυτό, με την συμμετοχή των επικεφαλής της ΟΑΠ.

Ήταν παντρεμένος και είχε δύο παιδιά.

Παραπομπές
----------

1. ↑  «Encyclopædia Britannica» (Αγγλικά) biography/Said-Hammami. Ανακτήθηκε στις 9  Οκτωβρίου 2017.
2. ↑
3. ↑
4. ↑  Ayoob, Mohammed. The Middle East in world politics. 1981,σελ. 90
5. ↑  Cesarani, David. The Jewish chronicle and Anglo-Jewry, 1841-1991. 1994, σελ. 230.
6. ↑
7. ↑
8. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8113148122911495200001
* GND: 1120539005

 |

 |
Ο **Σεμπάντ της Αρμενίας** ή **Σμπατ της Αρμενίας**, (Αρμεν.ː Սմբատ, 1277 - 1310) από τον Οίκο των Χετουμιδών ήταν βασιλιάς της Μικράς Αρμενίας (Κιλικίας) (1296 - 1298).

Βιογραφία
---------

Ο Σεμπάντ ήταν τρίτος γιος του Λέων Γ΄ της Αρμενίας της Αρμενίας και της Κεράν της Αρμενίας κόρης του Χετούμ (4ου απογόνου του Οσίν Α΄ κυρίου του Λαμπρόν). 

Ο μεγαλύτερος αδελφός του Χετούμ Β΄ της Αρμενίας είχε παραχωρήσει το θρόνο στον δεύτερο αδελφό του Θόρο Γ΄ της Αρμενίας. Τα δύο αδέλφια συνόδευσαν την αδελφή τους Ρίτα της Αρμενίας στην Κωνσταντινούπολη το 1294, όπου παντρεύτηκε τον Μιχαήλ Θ΄ Παλαιολόγο Αυτοκράτορα των Ρωμαίων. Κατά την απουσία τους ο Σεμπάντ κατέλαβε το θρόνο με τη βοήθεια του αδελφού του Κωνσταντίνου Γ΄ (τέταρτου γιου του Λέοντα Γ΄) και όταν τα δύο αδέλφια επέστρεφαν από την Κωνσταντινούπολη, τους αιχμαλώτισε στο Παρτζερπέρτ.

Το 1297 ταξίδευσε εκούσια στην Αυλή του σουλτάνου των Μογγόλων Γκαζάν που τον αναγνώρισε ως βασιλιά, αυτό ήταν αναγκαίο για τον σφετεριστή Σεμπάντ που νομιμοποίησε κατά κάποιο τρόπο τη θέση του. Έλαβε και μία νύφη, ίσως συγγενή και του ίδιου το Γκαζάν για να επισφραγιστεί η συμμαχία με επιγαμία. 

Κατά την επιστροφή του, ο Χετούμ Β΄ τυφλώθηκε με καυτηριασμό και ο Θόρος Γ΄ φονεύθηκε το 1298 με εντολές τού Σεμπάντ. Τότε ο Κωνσταντίνος Γ΄ τον πρόδωσε: βοήθησε τον Χετούμ Β΄ να εκτοπίσει τον Σεμπάντ και κυβερνούσε ως να επουλωθούν τα τραύματα στα μάτια του Χετούμ Β΄. Σύντομα ο Σεμπάντ μαζί με τον Κωνσταντίνο Γ΄ συνωμότησαν για να αναλάβουν το θρόνο, αλλά και οι δύο φυλακίστηκαν για το υπόλοιπο της ζωής του.

Οικογένεια
----------

Νυμφεύτηκε μία από τους Μογγόλους ίσως συγγενή του Γκαζάν ιλχάνου των Μογγόλων.

Παραπομπές
----------

1. ↑  Luisetto, p. 122, referencing Gestes des Chiprois par. 553
2. ↑  Hornstein, p. 410

Πηγές
-----

* Boase, T. S. R. (1978). The Cilician Kingdom of Armenia. Edinburgh: Scottish Academic Press. ISBN 0-7073-0145-9.
* Hornstein, Lilian Herlands. "The Historical Background of the King of Tars." Speculum, 16:4 (Oct. 1941), pp. 404–414.
* Luisetto, Frédéric (2007). Arméniens et autres Chrétiens d'Orient sous la domination mongole. Geuthner. ISBN 978-2-7053-3791-9.
* Stewart, Angus Donal (2001). The Armenian Kingdom and the Mamluks: War and diplomacy during the reigns of Het'um II (1289–1307). BRILL. ISBN 90-04-12292-3.

|  |
| --- |
| Σμπατ της Αρμενίας **Οίκος των Χετουμιδών****Γέννηση:** 1277 **Θάνατος:** 1310 |
| Βασιλικοί τίτλοι |
| ΠροκάτοχοςΧετούμ Β΄ | **Βασιλιάς του Αρμενικού βασιλείου της Κιλικίας**1296 - 1298 | ΔιάδοχοςΚωνσταντίνος Γ΄ |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Sempad, King of Armenia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Οι **Μονάδες Προστασίας του Λαού** (κουρδικά: *Yekîneyên Parastina Gel*, YPG, αραβικά: وحدات حماية الشعب) είναι μια κυρίως Κουρδική πολιτοφυλακή στη Συρία και η κύρια συνιστώσα των Συριακών Δημοκρατικών Δυνάμεων της Δημοκρατικής Ομοσπονδίας των Σύριων της Βορείου Συρίας. Το YPG είναι ως επί το πλείστον εθνοτικά κουρδικό, αλλά περιλαμβάνει Άραβες και εθελοντές από το εξωτερικό, και είναι στενά συνδεδεμένο με το Συριακό Στρατιωτικό Συμβούλιο, μια πολιτοφυλακή των Ασσυρίων.

Το YPG δημιουργήθηκε το 2004 ως ένοπλη πτέρυγα του κουρδικού αριστερού Κόμματος Δημοκρατικής Ένωσης. Επεκτάθηκε γρήγορα στον Εμφύλιο πόλεμο της Συρίας και κατέληξε να κυριαρχήσει σε σχέση με άλλες ένοπλες κουρδικές ομάδες. Μια αδελφική ομάδα, οι Γυναικείες Μονάδες Προστασίας (YPJ), παλεύει μαζί τους.

Στις αρχές του 2015, η ομάδα κέρδισε μια σημαντική νίκη επί του Ισλαμικού Κράτους κατά την πολιορκία του Κομπάνε, όπου το YPG άρχισε να λαμβάνει αεροπορική και επίγεια υποστήριξη από τις Ηνωμένες Πολιτείες και άλλα έθνη του συνασπισμού. Έκτοτε, το YPG πολέμησε κατά κύριο λόγο εναντίον του ISIL, καθώς κατά καιρούς καταπολεμούσε και άλλες συριακές ομάδες ανταρτών.

Δείτε επίσης
------------

* Διεθνές Ελευθεριακό Τάγμα
* Εργατικό Κόμμα του Κουρδιστάν (PKK)
* Πεσμεργκά
* Πολιορκία του Κομπάνε

Παραπομπές
----------

1. ↑  «PYD announces surprise interim government in Syria's Kurdish regions». Rudaw. 13 Νοεμβρίου 2013. Ανακτήθηκε στις 9 Οκτωβρίου 2014.
2. ↑  Perry, Tom (15 Αυγούστου 2015). «Syrian Kurds now say they now control territory the size of Qatar and Kuwait combined». *Business Insider*. Αρχειοθετήθηκε από το πρωτότυπο στις 16 Αυγούστου 2015. Ανακτήθηκε στις 19 Φεβρουαρίου 2018.
3. ↑  Barfi, Barak (Απριλίου 2016). «Ascent of the PYD and the SDF». *Washington Institute for Near East Policy*.
4. ↑  Cook, Steven A. (25 Φεβρουαρίου 2016). «Who Exactly Are 'the Kurds'?». Ανακτήθηκε στις 16 Φεβρουαρίου 2017.
5. ↑  «Kurdish Forces Bolster Assad in Aleppo». *www.washingtoninstitute.org* (στα Αγγλικά). 29 Ιουλίου 2016. Ανακτήθηκε στις 17 Μαρτίου 2017.

Εξωτερικοί σύνδεσμοι
--------------------

* People's Defense Units Official Website
* People's Defense Units Official English language Blog
* People's Defense Units YPG, επίσημος λογαριασμός στο Facebook.
Ο **Γιώργος Κωνσταντόπουλος** (γενν. Καλαμάτα, 27 Ιανουαρίου 1964) είναι Έλληνας παλαίμαχος ποδοσφαιριστής, διεθνής με την Εθνική ομάδα των Ελπίδων και των Νέων, που αγωνιζόταν σε όλες τις θέσεις της άμυνας, αλλά και σε εκείνη του ανασταλτικού μέσου. Σήμερα είναι υπεύθυνος Ακαδημιών στο Θεμιστοκλή Αιγάλεω.

Ξεκίνησε από την εφηβική ομάδα του Αιγάλεω, πραγματοποιώντας την πρώτη του επίσημη εμφάνιση την τελευταία αγωνιστική του πρωταθλήματος της Β' Εθνικής, περιόδου 1980-81.

Με την ομάδα του «Σίτι» έπαιξε για 6 συνεχείς χρονιές (σε Β’ και Α’ Εθνική) και το Δεκέμβριο του 1986 έμεινε ελεύθερος και υπέγραψε στον Απόλλωνα της Αθήνας.

Στο σύλλογο της Ριζούπολης έκανε σπουδαία πορεία τα επόμενα τρία χρόνια, όμως ένας τραυματισμός στη μέση του τον ανάγκασε να τερματίσει πρόωρα την επαγελματική του καριέρα το 1990, με τη φανέλα του Ατρομήτου Αθηνών. Σε ερασιτεχνικό επίπεδο ωστόσο, αγωνίσθηκε στη συνέχεια στον Θεμιστοκλή και στο *Ζέφυρο Αιγάλεω*.

  

Ο Γιώργος Κωνσταντόπουλος τα τελευταία χρόνια είναι διευθυντής του Δημοτικού Σταδίου Αιγάλεω "Σταύρος Μαυροθαλασσίτης", ενώ έχει διατελέσει και γενικός αρχηγός του ποδοσφαιρικού τμήματος του Αιγάλεω ΑΟ.

Παραπομπές
----------

1. ↑  Φύλλο εφημερίδας "Μακεδονία" της 27 Σεπτεμβρίου του 1980, σελ. 4: "*Ποιοι κλήθηκαν στις Εθνικές Ελπίδων, Νέων*"
2. ↑  Φύλλο εφημερίδας "Μακεδονία" της 13 Ιανουαρίου 1981, σελ. 13: "Ποιους παίκτες κάλεσε ο Αλκέτας Παναγούλιας"
3. ↑  "ΣΠΟΥΔΑΙΟ ΕΡΓΟ ΣΤΙΣ ΑΚΑΔΗΜΙΕΣ ΤΟΥ ΘΕΜΙΣΤΟΚΛΗ"
Το **Καμπκαμπού** (αραβικά: كبكابو‎) είναι σούπα ψαριού και ντομάτας, η οποία καταναλώνεται κυρίως στην Τυνησία. Το πιάτο είναι δημοφιλής. Είναι σχετικά υγιεινό και μπορεί να προετοιμαστεί εύκολα. Αποτελείται από μια σάλτσα στην οποία μαγειρεύεται φιλέτο ψαριού και προστίθεται κάπαρη, ελιές και λεμόνια. Το ψάρι μπορεί να είναι σφυρίδα, τόνος, σκουμπρί ή κάποιο άλλο. 

Τα κύρια συστατικά του τροφίμου είναι τα εξής: κρεμμύδι, ελαιόλαδο, πάστα ντομάτας, σκόρδο, τσίλι, αλάτι, πιπέρι, κύμινο, κάπαρη, λεμόνι, μαύρες και πράσινες ελιές με κουκούτσι, σαφράν.

Δείτε επίσης
------------

* Κατάλογος αφρικανικών πιάτων
* Κατάλογος πιάτων λεμονιών και ποτών
* Κατάλογος μπριζολών

Παραπομπές
----------

1. ↑  Wheeler, D. Clammer, P. & Filou, E. (2010). *Tunisia*. New York: Lonely Planet. σελ. 54. CS1 maint: Πολλαπλές ονομασίες: authors list (link)
2. ↑  «Best Trips 2015 Tunis, Tunisia». National Geographic Traveler Magazine. Ανακτήθηκε στις 5 Απριλίου 2015.
Υδατογραφήματα σε ένα χαρτονόμισμα των 10 ευρώ
Το **υδατογράφημα** ή **υδατόσημο** είναι εικόνα ή σχέδιο ενσωματωμένο σε χαρτί, που αποκαλύπτεται όταν πίσω από το υδατογραφημένο χαρτί υπάρχει έντονο φως. Κατασκευάζεται με κατάλληλη διάταξη των ινών στο στάδιο κατασκευής του χαρτιού, όπου το μέρος του σχεδίου απαιτεί αραιότερη πυκνότητα. Τα υδατογραφήματα χρησιμοποιούνται από τον 13ο αιώνα ως μέθοδος ασφάλειας εγγράφων, κυρίως σε χαρτονομίσματα, διαβατήρια, γραμματόσημα και άλλα, κυρίως υψηλής αξίας έγγραφα, αλλά και σε απλά χαρτιά αλληλογραφίας και εκτύπωσης, ως μέσο αναγνώρισης του οίκου κατασκευής. Τα υδατόσημα των παλαιών χειρογράφων χρησιμοποιούνται σήμερα για να προσδιορίσουμε τον κατασκευαστή του χαρτιού και την εποχή της κατασκευής του.

Υδατογραφημένο φύλλο αλληλογραφίας
Τα υδατογραφήματα προσφέρουν εκτός από ασφάλεια, έναν τρόπο αναγνώρισης της ποιότητας του χαρτιού, ταξινόμησης των μεγεθών του, ενώ πολλά χειρόγραφα των περασμένων αιώνων εξετάζονται για την αυθεντικότητά τους βάσει των υδατογραφημάτων που ενυπάρχουν σ' αυτά. Επίσης απαντώνται σε πτυχία, εισιτήρια, συμβόλαια, αριθμημένες εκτυπώσεις έργων τέχνης, ενώ το ψηφιακό υδατογράφημα (αγγλ. *digital watermark*) είναι σύγχρονη μέθοδος ψηφιακής κωδικοποίησης ηλεκτρονικών αρχείων.

Το πρώτο υδατόσημο - ένας ελληνικός σταυρός - εντοπίστηκε σε χαρτί κατασκευασμένο στο Φαμπριάνο (Fabriano) της Ιταλίας στο 1282 «έγγραφα από την Ανατολή ή στον αραβικό κόσμο».

Παραπομπές
----------

1. ↑  Α. de La Chapelle, Le Prat, Les relevés de filigranes (έρευνες υδατογραφήματoς), «εισαγωγή» La Documentation Française, Παρίσι, 1996.

Εξωτερικοί σύνδεσμοι
--------------------

* 
* 
* Υδατόσημα του Μεσαίωνα (στα γερμανικά) Αρχειοθετήθηκε 2010-11-25 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85145578
* GND: 4064827-8
* NDL: 00571661
* NKC: ph120179
* BNE: XX527423

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα filigrane  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
«Ο Μεφιστοφελής στον αέρα», λιθογραφία του Ευγένιου Ντελακρουά που δημιουργήθηκε το 1828 και απεικονίζει τον Μεφιστοφελή να πετά επάνω από τη Βιτεμβέργη.
Ο **Μεφιστοφελής** (γερμανικά: Mephistopheles‎‎), γνωστός και ως **Μεφίστο** (γερμανικά: Mephisto‎‎), είναι δαίμονας που συναντάται στη γερμανική λαϊκή παράδοση. Εμφανίστηκε, αρχικά, στη λογοτεχνία ως δαίμονας στο θρύλο του Φάουστ και έκτοτε εμφανίζεται σε διάφορα έργα ως χαρακτήρας.

Στην τραγωδία *Φάουστ* του Γκαίτε, ο Μεφιστοφελής είναι ο διάβολος, στον οποίο ο Γιόχαν Φάουστ παραχωρεί τη ψυχή του σε αντάλλαγμα της βοήθειάς του προκειμένου να ξανάβρει τη νεότητά του. Η καταγωγή του ονόματος αυτού παραμένει αμφίβολη. Κατά τον Σραίερ το όνομα αυτό παράγεται από τις εβραϊκές λέξεις *Μεφίζ* (= καταστροφέας) + *τοφέλ* (= ψεύτης). Η ετυμολογία αυτή ενισχύεται και εκ του ότι όλα σχεδόν τα ονόματα των δαιμόνων στα βιβλία Μαγείας του 16ου αιώνα είναι εβραϊκής καταγωγής.

Ο Μεφιστοφελής του Γκαίτε παριστάνεται όχι βεβαίως με τις γνώριμες κλασικές ειδεχθείς και αποκρουστικές μορφές του δαίμονα. Διατηρεί όμως κάποιες από τις παραδοσιακές του ιδιότητες. Κατά την παλαιά γερμανική παράδοση φέρεται ενδεδυμένος ως ευπατρίδης, με κόκκινη ενδυμασία, με φτερό πετεινού στο καπέλο του και με μικρό αιχμηρό ξίφος (ξιφίδιο). Επίσης παριστάνεται ως χωλός (να κουτσαίνει) ως ένδειξη της εξ ουρανού πτώσης του.

Παραπομπές
----------

1. ↑  «Works | NGV | View Work». *www.ngv.vic.gov.au* (στα Αγγλικά). Ανακτήθηκε στις 13 Αυγούστου 2022.

Δείτε επίσης
------------

* *Μεφιστοφελής* (όπερα)
Η **Βίκυ Φλέσσα** (εναλλακτικά: **Βασιλική Φλέσσα**) είναι Ελληνίδα δημοσιογράφος.

Γέννηση και νεανικά χρόνια
--------------------------

Γεννήθηκε στις 15 Απριλίου του 1966 στο Ναύπλιο, αλλά μεγάλωσε σε περιοχή του Άργους. Στα εφηβικά της χρόνια, υπήρξε πρωταθλήτρια στο άλμα εις ύψος. Εν συνεχεία, σπούδασε Κλασική Φιλολογία στην Φιλοσοφική Σχολή του Πανεπιστημίου Αθηνών. Αργότερα, μπήκε στη Νομική Σχολή Αθηνών, απ' όπου κι αποφοίτησε.

1989 - σήμερα (*Στα Άκρα* και ενασχόληση με την πολιτική*)*
-----------------------------------------------------------

Εργαζόταν τις εφημερίδες Η Καθημερινή και Μεσημβρινή, σε διάφορα περιοδικά, σε ραδιοφωνικούς σταθμούς (Αθήνα 9.84, ΕΡΑ 4) και σε τηλεοπτικούς σταθμούς (ANT1, Tempo, Star), ενώ είναι τακτικό μέλος της ΕΣΗΕΑ (1995), μέλος του Ευρωπαϊκού Δικτύου Ελληνίδων Δημοσιογράφων, της Πανελλήνιας Ένωσης Φιλολόγων, της Διεθνούς Αμνηστίας και της ΑctionAid. Από το 2003, παρουσιάζει την εκπομπή συνεντεύξεων *Στα Άκρα* (η μακροβιότερη στην ελληνική τηλεόραση), η οποία προβαλλόταν από τη ΝΕΤ μέχρι τον Ιούνιο του 2013 (όταν και η ΕΡΤ έκλεισε με κυβερνητική απόφαση). Το Φθινόπωρο του ίδιου έτους η εκπομπή ξεκίνησε την προβολή της στην ΔΤ, η οποία τον Μάιο του 2014 μετονομάστηκε σε ΝΕΡΙΤ. Από το 2015 (με την επαναλειτουργία της ΕΡΤ) μέχρι το 2017 η εκπομπή προβαλλόταν από την ΕΡΤ1, αλλά το 2018 μεταφέρθηκε στο πρόγραμμα της ΕΡΤ2, στο οποίο παραμένει μέχρι και σήμερα. Το 2019 ήταν υποψήφια ευρωβουλευτής με τη Νέα Δημοκρατία, αλλά δεν κατάφερε να εκλεγεί. Από τον Οκτώβριο του 2020 παρουσιάζει (μαζί με τον Γεώργιο Μπαμπινιώτη) την εκπομπή Σὲ *Προσκυνῶ, Γλώσσα* , η οποία προβάλλεται από το κανάλι της Βουλής.

Πηγές
-----

Φλέσσα Βίκυ - Δημοσιογράφος, ΕΡΤ

ΠΟΙΑ ΕΙΜΑΙ - ΦΛΕΣΣΑ ΒΑΣΙΛΙΚΗ (ΒΙΚΥ) - Υποψήφια Ευρωβουλευτής ΝΔ Αρχειοθετήθηκε 2022-05-18 στο Wayback Machine.

«Σέ Προσκυνώ, Γλώσσα» με τον Γιώργο Μπαμπινιώτη

Βίκυ Φλέσσα - ἐν Λόγοις

Οι Αθηναίοι / Η Βίκυ Φλέσσα αφηγείται τη ζωή της

Παραπομπές
----------

1. 1 2 3 4 5  nd.gr/flessa-viky. Ανακτήθηκε στις 12  Δεκεμβρίου 2020.
2. ↑  www.blod.gr/speakers/flessa-biky/. Ανακτήθηκε στις 23  Νοεμβρίου 2021.
Ο **Σπύρος Καρατζαφέρης** (24 Φεβρουαρίου 1938) είναι Έλληνας δημοσιογράφος.

Βιογραφικά στοιχεία
-------------------

Γεννήθηκε στις 24 Φεβρουαρίου 1938 στο χωριό Ποταμιά της επαρχίας Μεγαλόπολης του νομού Αρκαδίας, και μεγάλωσε στην Αμφιθέα του Παλαιού Φαλήρου. Νεώτερος αδελφός του είναι ο δημοσιογράφος και πολιτικός Γιώργος Καρατζαφέρης, ο οποίος έχει διατελέσει βουλευτής και αρχηγός πολιτικού κόμματος. Αποφοίτησε από την Σχολή Δημοσιογραφίας «Όμηρος», την οποία διηύθυνε ο Ακαδημαϊκός Σπύρος Μελάς, και ξεκίνησε την δημοσιογραφική του σταδιοδρομία το 1959 στην εφημερίδα «Βραδυνή», στο αστυνομικό ρεπορτάζ (1959-62). Ακολούθησαν το *Έθνος* (1962-68, υπό την διεύθυνση του Γιάννη Καψή), η *Απογευματινή* (1968-75) και η *Ελευθεροτυπία* (1975-88).

Διακρίθηκε ιδιαίτερα στο πολιτικό ρεπορτάζ και την ερευνητική-αποκαλυπτική δημοσιογραφία στην *Ελευθεροτυπία*, στα πρώτα χρόνια της Μεταπολίτευσης, με αποκαλύψεις και δημοσιεύσεις απόρρητων κρατικών σχεδίων και εγγράφων των Ενόπλων Δυνάμεων και των μυστικών υπηρεσιών. Οι αποκαλύψεις του Καρατζαφέρη προξένησαν μεγάλη ζημιά στην τότε κυβέρνηση Καραμανλή, και πολλές φορές βρέθηκε κατηγορούμενος, με δικηγόρο τον Ευάγγελο Γιαννόπουλο. Γνωστές ήταν κυρίως οι διαμάχες του με το τότε υπουργό Εθνικής Άμυνας Ευάγγελο Αβέρωφ και τον τότε υπουργό Δημόσιας Τάξης στρατηγό Αναστάσιο Μπάλκο.

Το 1988 αποχώρησε από την *Ελευθεροτυπία* και συνεργάστηκε με τον γνωστό επιχειρηματία Σωκράτη Κόκκαλη στην έκδοση της εφημερίδας *Επικαιρότητα* (1988-91), στην οποία ανέλαβε διευθυντής και αρχισυντάκτης. Η *Επικαιρότητα* και η *Αυριανή* του Γιώργου Κουρή ήταν οι μόνες εφημερίδες που στήριξαν ανοιχτά τον Ανδρέα Παπανδρέου κατά την περίοδο του Ειδικού Δικαστηρίου και του λεγόμενου «βρώμικου '89». Μάλιστα ο Καρατζαφέρης προκάλεσε σάλο με τα δημοσιεύματα του εναντίον του τότε προέδρου του Αρείου Πάγου, Βασιλείου Κόκκινου, τον οποίο κατηγόρησε ως παθητικό ομοφυλόφιλο και δωρολήπτη. Τα δημοσιεύματα αυτά οδήγησαν σε δικαστική καταδίκη χωρίς αναστολή, και για να αποφύγει τον εγκλεισμό στον Κορυδαλλό, ο Σπύρος Καρατζαφέρης διέφυγε στην Κύπρο, απ'όπου παρουσίαζε καθημερινή ραδιοφωνική εκπομπή με τίτλο «Καλημέρα κύριε Κόκκινε», η οποία μεταδίδονταν στην Ελλάδα από τον «Ωχ FM».

Το 1990 ξεκίνησε και την έκδοση της εβδομαδιαίας εφημερίδας «48 Ώρες», ενώ ταυτόχρονα εξέδιδε και το στρατιωτικό περιοδικό «Αμυντικά Θέματα», σε συνεργασία με τον απόστρατο πτέραρχο της Πολεμικής Αεροπορίας Γιάννη Μαρινάκη. Αργότερα υπήρξε εκδότης της «Αθηναϊκής», καθώς και της «Σφήνας».

Στην τηλεόραση, εργάστηκε στην ΕΡΤ, την ΥΕΝΕΔ, το Star Channel (στο οποίο επί σειρά ετών ήταν διευθυντής ειδήσεων), το Τηλεάστυ (μετέπειτα ΑΡΤ), το Extra Channel κ.α. Στο ραδιόφωνο, διατηρούσε επί σειρά ετών εκπομπή στον Flash.

Παραπομπές
----------

1. 1 2 3 4   Who's who in Greece 2001, σελίδες 339-40
2. ↑  Ελευθεροτυπία, 24 Οκτωβρίου 1981
3. ↑  Η Καθημερινή, 27 Φεβρουαρίου 1993
Οι **Οικογένεια Στραβορωμανού** (Στραβορωμανός) ήταν Ρωμαϊκή οικογένεια, που άκμασε κατά τον 11ο και τον 12 αιώνα.

Γνωστά μέλη της οικογένειας ήταν οι αδελφοί Μιχαήλ λόγιος και ο Νικηφόρος, επίσης λόγιος, που έζησαν τον 11ο αιώνα. Ο Μανουήλ Στραβορωμανός και ο γιος του Ρωμανός Στραβορωμανός ανέβηκαν σε υψηλά στρατιωτικά αξιώματα τον 11ο αιώνα. Άλλο μέλος είναι ο Ιωάννης Στραβορωμανός μέγας δομέστικος τον 12ο αιώνα

Ο Μανουήλ Στραβορωμανός λόγιος και αξιωματούχος του 12ου αιώνα δεν είναι γνωστό, εάν είναι συγγενείς με τους παραπάνω.

Παραπομπές
----------

1. ↑  ALEXANDER P. KAZHDAN, The Oxford Dictionary of Byzantium Αρχειοθετήθηκε 2016-03-04 στο Wayback Machine.
2. ↑  Corpus Scriptorum Historiae Byzantinae
3. ↑  Paul Magdalino, The Empire of Manuel I Komnenos, 1143-1180
4. ↑  Βυζαντινή λογοτεχνία
Το **Κλειστό Γυμναστήριο** «**Φίλιππος Αμοιρίδης**» είναι αθλητικό κέντρο στην Ξάνθη για αγώνες μπάσκετ, βόλεϋ, χάντμπολ, σκάκι, tae kwon do, judo, πάλης και άλλα αθλήματα ενώ φιλοξενεί επίσης συναυλίες και εκδηλώσεις. Κτίστηκε το 2000 και το όνομά του το πήρε από τον εκλιπόντα δήμαρχο Φίλιππο Αμοιρίδη. Έχει χωρητικότητα 3.957 θέσεων και ανήκει στον δήμο Ξάνθης. Αποτελούσε έδρα της τοπικής ομάδας μπάσκετ Ξάνθη Α.Σ. στο πρωτάθλημα της δεύτερης εθνικής κατηγορίας.

Το 2001 φιλοξένησε το final four του κυπέλλου volley. Το 2007 φιλοξένησε το All-star game και το 2015 το Διεθνές Τουρνουά Καλαθοσφαίρισης εθνικών ομάδων ανδρών της Ελλάδας, της Ρωσίας, της Βοσνίας Ερζεγοβίνης και της Τσεχίας, στο οποίο η Ελλάδα κατέκτησε την πρώτη θέση. Το 2011 έγινε η παρουσίαση και η απονομή για την μεγαλύτερη μάσκα του κόσμου από το βιβλίο γκίνες. Τον Μάρτιο του 2016, όλοι οι ζαχαροπλάστες της Ξάνθης έφτιαξαν μέσα στον χώρο αυτό τη μεγαλύτερη καριόκα βάρους 383 κιλών μπαίνοντας και αυτή στο βιβλίο ρεκόρ γκίνες.

Παραπομπές
----------

1. ↑  ΚΑΟΔ: Έδρα στην Ξάνθη με «αιωνίους» [*νεκρός σύνδεσμος*] basketworld.gr

Πηγές
-----

* esake.gr Απόφαση για το All star game, ανακτήθηκε 19 Αυγούστου 2011
* stadia.gr Χαρακτηριστικά γηπέδου, ανακτήθηκε 19 Αυγούστου 2011
* wikimapia.org Χαρακτηριστικά, ανακτήθηκε 19 Αυγούστου 2011
* karnavali-xanthi.gr Ρεκόρ γκίνες[*νεκρός σύνδεσμος*], ανακτήθηκε 19 Αυγούστου 2011